b"\n_START_ARTICLE_\nNem\xc5\xa1ka vrata\n_START_SECTION_\nOpis\n_START_PARAGRAPH_\nGradnja Nem\xc5\xa1kih vrat se je za\xc4\x8dela leta 1230 z gradnjo prvih vrat s pogledom na sredi\xc5\xa1\xc4\x8de mesta in jih sestavljata dva razmeroma ozka okrogla stolpa, povezana z arkadnim obokom, od katerih je ohranjen samo del. Sodobna stavbe je del obzidja Metza._NEWLINE_Za nadzor dostopa do mostu \xc4\x8dez Seille in povezavo mesta s pode\xc5\xbeeljem, sta bila okoli leta 1445 zgrajena dva nova stolpa, bolj impresivna, s \xc5\xa1tevilnimi elementi voja\xc5\xa1ke arhitekture. Kot je razvidno iz gotskega napisa na po\xc5\xa1kodovani desni strani\xc2\xa0\xc2\xbbHenry Busdorf je bil glavni mojster leta 1445\xc2\xab. Tu je \xc5\xbeigosan \xc5\xa1\xc4\x8dit in mojstrovo znamenje._NEWLINE_Stolpi dominirajo nad reko Seille osemindvajset metrov visoko. Debelina stene, ki zna\xc5\xa1a 3,50 m, je bila prilagojena mo\xc4\x8di nastajajo\xc4\x8dega topni\xc5\xa1tva. Most sam je bil utrjen med 1480 in 1550. Dve stavbi z arkadnimi oboki sta tudi iz tega \xc4\x8dasa. Napis na oboku ka\xc5\xbee, da je bil\xc2\xa0\xc2\xbbSr Philip d'Ex gospodar in guverner dela leta 1529\xc2\xab. Philippe d'Esch ali Ex, gospodar Neufchatel-devant-Metz, je bil mojster mesta leta 1502 in 1527. Figure ali zoomorfne skulpture na zunanji steni in zunanjih stolpih so iz tega \xc4\x8dasa. Severovzhodni stolp je obogaten z izjemnim stopni\xc5\xa1\xc4\x8dem dvojne vija\xc4\x8dnice, tipi\xc4\x8dno renesan\xc4\x8dno iz zgodnjega petnajstega stoletja. Zadnje ve\xc4\x8dje spremembe so bile narejene med 1526 in 1531 z gradnjo mogo\xc4\x8dnih la\xc5\xbenih severnih Nem\xc5\xa1kih vrat, ki so okra\xc5\xa1ene z bas-reliefom Philippe D'Escha. _NEWLINE_Po obleganju Metza leta 1552, je bila celotna stavba utrjena. Tako kot drugi mostovi v mestu, vklju\xc4\x8dno most Grilles, je bil most pri Nem\xc5\xa1kih vratih opremljen z dvi\xc5\xbenimi vrati.\n_START_SECTION_\nObnova\n_START_PARAGRAPH_\nPomemben projekt prenove se je izvajal v obdobju 2013-2014, da bi odprli lokacijo javnosti za kulturne prireditve. Postavitev stavbe je optimizirana s svetlobo. Dve sobi na v prvem nadstropju iz \xc5\xa1estnajstega stoletja sta ponovno muzejski. Na zunanji terasi na vrtu za dvorano so zgrajene tribune in oder. Dvigalo omogo\xc4\x8da dostop ljudem z omejeno mobilnostjo in se nahaja v severnem stolpu. Dvorane severnega stolpa iz petnajstega stoletja so tudi obnovili (zidarsko, kamen in tlakovanje). Stopni\xc5\xa1\xc4\x8de kot dvojni vijak v stolpu omogo\xc4\x8da dostop do terase. Urejene so sanitarije in tehni\xc4\x8dni prostor za ogrevanje in prezra\xc4\x8devanje. Ob obnovi so odkrili dva grba: eden predstavlja svetega Mihaela in Svetega Duha in pripada Jean-Louis Nogaret de la Valette, guverner Metza v \xc4\x8dasu Henrika IV., drugi pripada generalnemu in\xc5\xa1pektorju francoskega topni\xc5\xa1tva . Obnovljena stavba je bila odprta 7. in 8. junija 2014, po 15 mesecih restavratorskega dela .\n_START_SECTION_\nVloga danes\n_START_PARAGRAPH_\nPrva mestna vrata v srednjem veku, Nem\xc5\xa1ka vrata so zagotavljala obrambno funkcijo s kontrolo dostopa do mesta iz Posarja. V sodobnem \xc4\x8dasu so izgubila svojo vlogo, vendar so ohranjena brez ve\xc4\x8djih po\xc5\xa1kodb. Prvi strokovnjaki Metza so prepre\xc4\x8dili njihovo uni\xc4\x8devanje \xc5\xbee v devetnajstem stoletju. Metz je postal lastnik Nem\xc5\xa1kih vrat leta 1900. Del so nato pretvorili v muzej. Ta muzej hrani arheolo\xc5\xa1ko zbirko obmo\xc4\x8dja, nekatere ostanke po\xc5\xa1kodovanih vrat in mestnega obzidja. V prvem in drugem nadstropju so razli\xc4\x8dni dokumenti o zgodovini Metza od rimskih \xc4\x8dasov dalje. Sobe hranijo tudi pe\xc4\x8date, kovance in medalje, ki so nastali po vojni leta 1870, kot tudi pohi\xc5\xa1tvo in lorenske kostume in giljotino\xc2\xa0\xc2\xbbLa Louise\xc2\xab, ki bi bila aktivni na Place de la Com\xc3\xa9die do 1793. Skozi Nem\xc5\xa1ka vrata je 23. septembra 1940 v Metz slovesno vkorakal tudi nem\xc5\xa1ki poveljnik B\xc3\xbcrckel._NEWLINE_Nem\xc5\xa1ka vrata so razvr\xc5\xa1\xc4\x8dena med zgodovinske spomenike od 3. decembra 1966."